2. ΑΝΑΓΚ.ΝΟΜΟΣ υπ' αριθ. 389 της 25 Απρ./4 Ιουν. 1968 (ΦΕΚ Α' 125) Περί κυρώσεως του Πρωτοκόλλου της Ν. Υόρκης της 31.1.67 εν σχέσει προς την Νομικήν Κατάστασιν των Προσφύγων. Άρθρον μόνον.-Κυρούται και έχει πλήρη ισχύν Νόμου το εν Ν. Υόρκη υπογραφέν την 31.1.1967 πρωτόκολλον εν σχέσει προς την Νομικήν Κατάστασιν των Προσφύγων, ούτινος το κείμενον εν πρωτοτύπω εις την γαλλικήν και εν μεταφράσει εις την ελληνικήν έπεται. Ο παρών Νόμος θέλει ισχύσει από της δημοσιεύεσώς του εις την Εφημερίδα της Κυβερνήσεως. ΠΡΩΤΟΚΟΛΛΟΝ ΣΧΕΤΙΚΟΝ ΠΡΟΣ ΤΟ ΚΑΘΕΣΤΩΣ ΤΩΝ ΠΡΟΣΦΥΓΩΝ Τα Κράτη Μέλη του παρόντος Πρωτοκόλλου, Έχοντα υπ' όψιν ότι η Σύμβασις η αφορώσα εις το καθεστώς των προσφύγων, η οποία υπεγράφη εν Γενεύη την 28 Ιουλ. 1951 (εφεξής καλουμένη "η Σύμβασις") δεν εφαρμόζεται ειμή μόνον εις τα πρόσωπα τα οποία κατέστησαν πρόσφυγες συνεπεία γεγονότων επελθόντων προ της 1ης Ιαν. 1951. Έχοντα υπ' όψιν ότι νέαι κατηγορίαι προσφύγων ανεφάνησαν αφ' ης η Σύμβασις υιοθετήθη και ως εκ τούτου οι ειρημένοι πρόσφυγες ενδέχεται να μη συμπεριληφθούν εις το ευεργέτημα της Συμβάσεως. Κρίνοντα ότι είναι επιθυμητόν, όπως το αυτό καθεστώς εφαρμόζεται εις άπαντας τους πρόσφυγας, οι οποίοι καλύπτονται υπό του ορισμού, όστις εδόθη εις την Σύμβασιν, μη υπολογιζομένης της περιοριστικής ημερομηνίας της 1ης Ιαν. 1951, Συνεφώνησαν τα εξής: Γενικαί διατάξεις Άρθρ.VIII.-1.Το παρόν Πρωτόκολλον θα τεθή εν ισχύϊ από της ημερομηνίας της καταθέσεως της έκτης πράξεως προσχωρήσεως. 2.Δι' ένα έκαστον των προσχωρούντων εις το Πρωτόκολλον Κρατών μετά την κατάθεσιν της έκτης πράξεως προσχωρήσεως, η έναρξις της ισχύος του Πρωτοκόλλου θα λάβη χώραν κατά την ημερομηνίαν καθ' ην το εν λόγω Κράτος θα καταθέση την πράξιν της προσχωρήσεώς του. ΚΑΤΑΓΓΕΛΙΑ Άρθρ.IX.-1.Παν Κράτος Μέλος του παρόντος Πρωτοκόλλου δύναται να καταγγείλη τούτο ανά πάσαν στιγμήν δια κοινοποιήσεως απευθυνομένης προς το Γενικόν Γραμματέα του Οργανισμού Ηνωμένων Εθνών. 2.Η καταγγελία θα έχη ισχύν όσον αφορά το ενδιαφερόμενον Κράτος, μετά πάροδον έτους από της ημερομηνίας λήψεως ταύτης υπό του Γενικού Γραμματέως του Οργανισμού Ηνωμένων Εθνών. ΚΟΙΝΟΠΟΙΗΣΕΙΣ ΥΠΟ ΤΟΥ ΓΕΝ. ΓΡΑΜΜΑΤΕΩΣ ΤΟΥ ΟΡΓΑΝΙΣΜΟΥ ΗΝΩΜΕΝΩΝ  ΕΘΝΩΝ Άρθρ.Χ.-Συμφώνως προς το Πρωτόκολλον ο Γενικός Γραμματεύς του Οργανισμού Ηνωμένων Εθνών θα γνωστοποιήση εις όλα τα Κράτη τα προβλεπόμενα υπό του άρθρ. V τας ημερομηνίας ενάρξεως της ισχύος, προσχωρήσεως καταθέσεως κα ανακλήσεως των επιφυλάξεων καταγγελίας και των σχετικών περί αυτάς δηλώσεων και κοινοποιήσεων. ΚΑΤΑΘΕΣΙΣ ΤΟΥ ΠΡΩΤΟΚΟΛΛΟΥ ΕΙΣ ΤΑ ΑΡΧΕΙΑ ΤΟΥ ΟΡΓΑΝΙΣΜΟΥ ΗΝΩΜΕΝΩΝ ΕΘΝΩΝ Άρθρ.ΧΙ.-Έν αντίτυπον του παρόντος Πρωτοκόλλου, του οποίου τα κείμενα συντεταγμένα εις την Αγγλικήν, Κινεζικήν, Ισπανικήν, Γαλλικήν και Ρωσικήν, παρέχουν την ιδίαν πίστιν, υπογεγραμμένον υπό του Προέδρου της Γενικής Συνελεύσεως και του Γενικού Γραμματέως του Οργανισμού Ηνωμένων Εθνών, θα κατατεθή εις τα Αρχεία της Γραμματείας του Οργανισμού. Ο Γενικός Γραμματεύς θα διαβιβάση κεκυρωμένον αντίγραφον αυτού εις όλα τα Κράτη Μέλη του Οργανισμού των Ηνωμένων Εθνών, ως και εις τα άλλα Κράτη, τα οποία προβλέπονται εις το άρθρ. V. Άρθρ.1.-1.Τα Κράτη Μέλη του παρόντος Πρωτοκόλλου υποχρεούνται να εφαρμόσουν εις τους πρόσφυγας, ως ούτοι ορίζονται κατωτέρω, το άρθρ. 2 μέχρι 34 συμπεριλαμβανομένου της Συμβάσεως. 2.Προς τον σκοπόν του παρόντος πρωτοκόλλου ο όρος "Πρόσφυξ"-πλην του ότι αφορά την εφαρμογήν της παρ. 3 του παρόντος άρθρου-εννοεί παν πρόσωπον, το οποίον ανταποκρίνεται εις τον ορισμόν, ο οποίος εδόθη υπό του πρώτου άρθρου της συμβάσεως ωσάν αι λέξεις "συνεπεία γεγονότων επελθόντων προ της 1ης Ιαν. 1951" και .........αι λέξεις" ............κατόπιν τοιούτων γεγονότων" να μη υφίσταντο εις την παρ. 2 του Τμήματος Α' του πρώτου άρθρου. 3.Το παρόν πρωτόκολλον θα εφαρμοσθή υπό των Κρατών Μελών άνευ ουδενός γεωγραφικού περιορισμού. Ουχ ήττον, αι ήδη γενόμεναι δηλώσεις, δυνάμει του εδαφ. "α" της παρ. 1 του τμήματος Β του πρώτου άρθρου της Συμβάσεως υπό των Κρατών τα οποία ήσαν ήδη Μέλη αυτής, θα έχουν εφαρμογήν και υπό το καθεστώς του παρόντος πρωτοκόλλου, εκτός εάν αι υποχρεώσεις του δηλώσαντος Κράτους έχουν επεκταθή συμφώνως προς την παρ. 2 του τμήματος Β του πρώτου άρθρου της Συμβάσεως. ΣΥΝΕΡΓΑΣΙΑ ΤΩΝ ΕΘΝΙΚΩΝ ΑΡΧΩΝ ΜΕΤΑ ΤΩΝ ΗΝΩΜΕΝΩΝ ΕΘΝΩΝ Άρθρ.ΙΙ.-1.Τα Κράτη Μέλη του παρόντος Πρωτοκόλου υποχρεούνται να συνεργασθούν μετά της Ανωτάτης Αρμοστείας των Ηνωμένων Εθνών δια τους πρόσφυγας ή μεθ' οιουδήποτε άλλου Ιδρύματος το οποίον ήθελε διαδεχθή αυτήν εις την εκτέλεσιν των καθηκόντων της, και ιδιαιτέρως, να διευκολύνουν το έργον της, συνιστάμενον εις την επιτήρησιν της εφαρμογής των διατάξεων του παρόντος Πρωτοκόλλου. 2.Δια να επιτρέψουν εις την Ανωτάτην Αρμοστείαν ή εις οιονδήποτε άλλον Οργανισμόν των Ηνωμένων Εθνών, ο οποίος ήθελε διαδεχθή αυτήν, να παρουσιάζη εκθέσεις εις τα αρμόδια όργανα των Ηνωμένων Εθνών, τα Κράτη Μέλη του παρόντος Πρωτοκόλλου υποχρεούνται να προμηθεύουν εις αυτά, κατά τον προσήκοντα τύπον, τας ζητουμένας πληροφορίας και τα στατιστικά στοιχεία σχετικής προς: α)Το καθεστώς των προσφύγων β)Την θέσιν εν λειτουργία του παρόντος πρωτοκόλλου. γ)Τους Νόμους, Κανονισμούς και Δ/τα, τα οποία εν ισχύϊ ή θα τεθούν εν ισχύϊ, όσον αφορά τους πρόσφυγας. ΠΛΗΡΟΦΟΡΙΑ ΑΝΑΦΕΡΟΜΕΝΗ ΕΙΣ ΤΟΥΣ ΕΘΝΙΚΟΥΣ ΝΟΜΟΥΣ ΚΑΙ ΚΑΝΟΝΙΣΜΟΥΣ Άρθρ.ΙΙΙ.-Τα Κράτη Μέλη του παρόντος Πρωτοκόλλου θα κοινοποιήσουν εις τον Γενικόν Γραμματέα του Οργανισμού των Ηνωμένων Εθνών τα κείμενα, των Νόμων και των Κανονισμών, τους οποίους ήθελον εκδόσει προς εξασφάλισιν της εφαρμογής του παρόντος Πρωτοκόλλου. ΔΙΑΚΑΝΟΝΙΣΜΟΣ ΤΩΝ ΔΙΑΦΟΡΩΝ Άρθρ.ΙV.-Πάσα διαφορά μεταξύ των Μελών του παρόντος Πρωτοκόλλου αφορώσα εις την ερμηνείαν ή εις την εφαρμογήν του πρωτοκόλλου τούτου, η οποία δεν ήθελε διευθετηθή δι' άλλων μέσων, θα υποβάληται εις το Διεθνές Δικαστήριον τη αιτήσει ενός των εν τη διαφορά μερών. ΠΡΟΣΧΩΡΗΣΙΣ Άρθρ.V.Το παρόν Πρωτόκολλον θα παραμείνη ανοικτόν δι' όλα τα Κράτη Μέλη της Συμβάσεως, ως και δια παν άλλο Κράτος Μέλος  του  Οργανισμού  των  Ηνωμένων  Εθνών,  ή  μέλος (Μετά την σελ. 402) Σελ. 402,01 336-111 Νομική Κατάσταση Προσφύγων 35.Ζ.ζ.2 ενός των Ειδικευμένων Οργανώσεων, ή δια παν Κράτος, προς το οποίον η Γενική Συνέλευσις ήθελεν απευθύνη πρόσκλησιν προσχωρήσεως εις το Πρωτόκολλον. Η προσχώρησις θα γίνη δια καταθέσεως της πράξεως προσχωρήσεως εις τον Γενικόν Γραμματέα του Οργανισμού Ηνωμένων Εθνών. ΟΜΟΣΠΟΝΔΙΑΚΗ ΡΗΤΡΑ Άρθρ.VI.-Εις περίπτωσιν Κράτους Ομοσπόνδου ή Κράτους μη ενιαίου, θα εφαρμόζωνται αι ακόλουθοι διατάξεις: α)Όσον αφορά τα άρθρα της Συμβάσεως, τα οποία θα εφαρμοσθούν συμφώνως προς την παρ. 1 του πρώτου άρθρου του παρόντος Πρωτοκόλλου και των οποίων η θέσις εν λειτουργία εξαρτάται από την νομοθετικήν ενέργειαν της ομοσπονδιακής νομοθετικής εξουσίας, αι υποχρεώσεις της Ομοσπονδιακής Κυβερνήσεως θα είναι, εν τω μέτρω τούτω, αι αυταί με τας υποχρεώσεις των Κρατών Μελών, τα οποία δεν είναι Κράτη Ομοσπονδιακά. β)Όσον αφορά τα άρθρα της Συμβάσεως, τα οποία θα εφαρμοσθούν συμφώνως προς την παρ. 1 του πρώτου άρθρου του παρόντος Πρωτοκόλλου και των οποίων η εφαρμογή εξαρτάται από την νομοθετικήν ενέργειαν ενός εκάστου των Κρατών, Επαρχιών ή συνιστώντων αυτά καντονίων, τα οποία συμφώνως προς το συνταγματικόν σύστημα της Ομοσπονδίας δεν υποχρεούται να λάβουν μέτρα νομοθετικά, η Ομοσπονδιακή Κυβέρνησις θα φέρη το ταχύτερον, μετά της ευνοϊκής αυτής γνωματεύσεως, τα εν λόγω άρθρα εις γνώσιν των αρμοδίων αρχών των Κρατών, Επαρχιών ή Καντονίων. γ)Ομόσπονδον Κράτος μέλος του παρόντος Πρωτοκόλλου θα κοινοποιή τη αιτήσει παντός άλλου Κράτους μέλους του παρόντος Πρωτοκόλλου ήτις ήθελε διαβιβασθή εις αυτό μέσω του Γενικού Γραμματέως του Οργανισμού των Ηνωμένων Εθνών, έκθεσιν περί της νομοθεσίας και περί των εν ισχύϊ συνηθειών εις την Ομοσπονδίαν και εις τα Κράτη -Μέλη αυτής ως προς οιανδήποτε διάταξιν της Συμβάσεως, της εφαρμοζομένης συμφώνως προς την παρ. 1 του άρθρ. Ι του παρόντος Πρωτοκόλλου, εμφαίνουσαν το μέτρον καθ' ο εδόθη αποτέλεσμα εις αυτήν δια της νομοθετικής ή ετέρας δράσεως. ΕΠΙΦΥΛΑΞΕΙΣ ΚΑΙ ΔΗΛΩΣΕΙΣ Άρθρ.VII.-1.Κατά την προσφώνησίν του, παν Κράτος δύναται να διατυπώση επιφυλάξεις επί του άρθρ. IV του παρόντος Πρωτοκόλλου και ως προς την εφαρμογήν, δυνάμει του πρώτου άρθρου του παρόντος Πρωτοκόλλου όλων των διατάξεων της Συμβάσεως εκτός εκείνων των άρθρ. 1, 3, 4, 16 (1) και 33, υπό τον όρον όπως εις περίπτωσιν Κράτους το οποίον είναι μέρος της Συμβάσεως, αι επιφυλάξεις, αίτινες θα γίνουν δυνάμει του παρόντος άρθρου δεν θα επεκτείνωνται εις τους πρόσφυγας επί των οποίων εφαρμόζεται η Σύμβασις. Σελ. 402,02 336-112 2.Αι επιφυλάξεις αι οποίαι εγένοντο υπό Κρατών Μερών της Συμβάσεως συμφώνως προς το άρθρ. 42 της εν λόγω Συμβάσεως θα εφαρμόζωνται εις τας υποχρεώσεις των, αίτινες απορρέουν εκ του παρόντος Πρωτοκόλλου εκτός αν αποσυρθούν. 3.Παν Κράτος, το οποίον διατυπώνει μίαν επιφύλαξιν δυνάμει της παρ. 1 του παρόντος άρθρου δύναται να την αποσύρη, εις πάσαν στιγμήν δια γνωστοποιήσεως απευθυνομένης προς τούτο προς τον Γενικόν Γραμματέα του Οργανισμού των Ηνωμένων Εθνών. 4.Αι δηλώσεις, αι οποίαι εγένοντο δυνάμει των παρ. 1 και 2 του άρθρου 40 της Συμβάσεως, υφ' ενός Κράτους Μέλους αυτής, το οποίον προσχωρεί εις το παρόν Πρωτόκολλον, θα θεωρούνται ως εφαρμοζόμεναι υπό το καθεστώς του παρόντος Πρωτοκόλλου, εκτός εάν, κατά την προσχώρησιν, το ενδιαφερόμενον Μέλος απέστειλεν ειδοποίησιν περί του αντιθέτου εις το Γενικόν Γραμματέα του Οργανισμού Ηνωμένων Εθνών. Αι διατάξεις των παρ. 2 και 3 του άρθρ. 40 και της παρ. 3 του άρθρ. 44 της Συμβάσεως θα θεωρούνται ως εφαρμοζόμεναι MUTATIS MUTANDIS εις το παρόν Πρωτόκολλον. 35.Ζ.ζ.2 Νομική Κατάσταση Προσφύγων ΕΝΑΡΞΙΣ ΙΣΧΥΟΣ 